Acanthocinus aedilis

Acanthocinus aedilis Cerambycidae familiako kakalardoa da, zientziarako Lineok 1758an deskribatu zuena. Eurasia guztian hedaturik dago, Iberiar penintsulatik Japoniaraino. Euskal Herrian ere aurkitzen da.

 Deskribapena 
Tamaina ertaineko kakalardoa da, 12-20 mm artean neurtzen baitu. Sexu dimorfismo nabarmena dute, batez ere antenen luzerari erreparatuz, arrarenak oso luzeak dira, gorputzaren luzera halako bost. Emearen kasuan ere gorputzaren luzera gainditzen dute baina arrarenak baino askoz laburragoak dira. Buruari dagokionez arrarena handiagoa da. Horretaz gain emeak atzealdean arrautzak jartzeko luzakin bat du.

Kolorez marroiaedo grisa da, tonoan aldaketak dituzte ordea. Antenetan kolore iluna eta argia txandakatzen dira.

 Habitata 
Pinu landaketa eta basoetan aurkitzen da kakalardoa. Ilunabarrean edo gauean ikusten dira helduak, inoiz hegan ere bai. Eguna enborraren azaleko arrakaletan igarotzen dute.

 Bizi zikloa 
Helduak martxoa eta iraila artean ikusten dira hegan. Emeak enbor sendoetan jartzen ditu arrautzak, ez adar finetan. Horrela pinuen oinarrietan zentratzen da. Basogintza lanen ondorioz enborrak lurrean badaude enborraren luzera guztiak jar ditzakete arrautzak. Beldarrek azalaren azpiko zura jaten dute eta galeria lauak egiten dituzte. Bigarren daberrian pupa ganbera eratzen dute et handik helduak aterako dira. Ingurune baldintzak onak badira urtebeteko zikloa ere egin dezakete.

 Iruditegia 

 Erreferentziak 

 Kanpo estekak 

Kategoria:Cerambycidae
Kategoria:Euskal Herriko koleopteroak
Kategoria:Lineok deskribatutako taxonak